الخلاصة حضرت اول محاضرة فى الهندسة المدنية وكانت محاضرة مساحة نظرى طلعت من المحاضرة متعقدة وكتبت طلب تحويل لقسم ميكانكا لكن شوفت الكشوف لطلبة القسم لقيت ان القسم كله مفهوش غير 9 بنات واسمهم بعيد عن حرف الالف وهو بداية اسمى يعنى حقعد الاربع سنين فى الحصص العملية مع البنين فقط وبصراحة انا ما كنتش برحب بالاختلاط وكان الى يشجعه اكتر ان ايامنا فعلا كانت الجماعات الاسلامية هى التى ترأس اتحاد الطلبة مفيش اختلاط الا بحدود بسيطة البنات لهم أماكن فى المحاضرات مختلفة عن البنين يعنى الحمد لله الموضوع كان منظم وكانت النتيجة انى دخلت قسم مدنى مع انه اخر احتمال كنت ممكن ادخله لانه بصراحه هو قسم شعبى شوية عندنا فى مصر بيدخله مجاميع قليلة ولذلك بيكون عدد المهندسين فيه كبير الى حد ما لكن فى النهاية احمد ربنا انى لم أدخل قسم ميكانيكا لانه قسم الى حد ما يتناسب مع الشباب اكثر وفرص العمل به للبنات قليلة اذا ما قورنت بقسم مدنى